《骑登谢址复舟观于石壁》
明代·李梦阳

奋鹄有奇翰，古铎无追响。游云迹易灭，鸣世情难想。

昔吟瞻眺咏，今觌湖中赏。松门既岑峙，川水深以广。

昏旦候自变，伊人竟焉往。岩劓徒空嵌，堂基鞠为莽。

扉径不可识，悲愉异今曩。石壁屹寒岸，葛崖啸魍魉。

揽驭意巳极，登舟秪弥惘。抱兹久延伫，遵渚路回枉。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。